stanford-oval/wikipedia huggingface dataset:
Breathe Carolina
Jäsenet > Entiset jäsenet

Joshua Aragon (soolokitara, koskettimet, taustalaulu, basso)
Kyle Even (laulu, ohjelmointi) (s. 21.9.1985)
Luis Bonet (koskettimet, ohjelmointi, kitara, DJ)
Diskografia

Gossip (2007, EP)
It's Classy, Not Classic (2008)
Hello Fascination (2009)
Hell Is What You Make It (2011)
Blackout: The Remixes (2011, EP)
Bangers: Mixtape (2013, EP)
Savages (2014)
Sleepless (2016, EP)
Oh So Hard (2016, EP)
Musiikkivideot

Diamonds (2007)
Hello Fascination (2010)
I.D.G.A.F. (2010)
Down (2010)
Blackout (2011)
Hit and run (2012)
Bang It Out ft. Karmin (2014)
Cecilia Malmström

| Cecilia Malmström |
| --- | --- |
 Malmström joulukuussa 2011
EU:n kauppapolitiikasta vastaava komissaari
 Junckerin komissio 1.11.2014–30.11.2019  
Edeltäjä:  Karel De Gucht
Seuraaja:  Phil Hogan
EU:n sisäasioista vastaava komissaari
 Barroson komissio 9.2.2010–1.11.2014  
Edeltäjä:  Jacques Barrot
Seuraaja:  Dimitris Avramopoulos
Ruotsin eurooppaministeri
 Reinfeldtin hallitus 6.10.2006–22.1.2010  
Edeltäjä:  Bosse Ringholm
Seuraaja:  Birgitta Ohlsson
Henkilötiedot
Syntynyt: 15. toukokuuta 1968 (ikä 56) Tukholma
Tiedot
Puolue:  Liberaalit
 Nimikirjoitus
Anna Cecilia Malmström (s. 15. toukokuuta 1968 Tukholma) on ruotsalainen poliitikko, joka on toiminut marraskuusta 2014 EU:n kauppapolitiikasta vastaava komissaarina. Aiemmin Malmström oli sisäasioista vastaavana komissaarina vuosina 2010–2014. Ennen nimitetystään EU-komissaariksi hän toimi Ruotsin eurooppaministerinä 6. lokakuuta 2006 lähtien, ja ennen ministerinvirkaansa hän oli vuodesta 1999 Euroopan parlamentin jäsen. Malmström kuuluu Liberaaleihin (Liberalerna). Puolue kuuluu Euroopan liberaalidemokraattien liiton ryhmään.
Cecilia Malmström syntyi Tukholmassa, mutta kasvoi Göteborgissa ja Ranskassa. Hän puhuu sujuvasti ruotsia, englantia, espanjaa ja ranskaa sekä jonkin verran saksaa ja italiaa. Malmström asuu Brysselissä yhdessä miehensä ja kaksostyttöjensä kanssa. Malmström on koulutukseltaan politiikan tutkimuksen tohtori ja on opettanut sekä tehnyt tutkimusta Göteborgin yliopistossa.
Ollessaan europarlamentin jäsen Malmström kuului ulkoasianvaliokuntaan. Hän oli myös sisämarkkina- ja kuluttajansuojavaliokunnan varajäsen. Europarlamenttiuransa aikana Malmström oli mukana nettikampanjassa, jonka päämääränä oli tehdä Brysselistä pysyvästi Euroopan parlamentin toimipaikka. Nykyisen käytännön mukaan Euroopan parlamentti kokoontuu tietyin väliajoin myös Strasbourgissa.
Cecilia Malmström, 2011
Malmström kannattaa Ruotsin liittymistä Euroopan yhteisvaluutta euroon. Elokuussa 2007 hän ehdotti uutta kansanäänestystä euron käyttöönotosta Ruotsissa. Ensimmäinen äänestys oli vuonna 2003, jolloin euroa ei haluttu ottaa Ruotsissa käyttöön.
Ruotsin hallitus nimitti 17. marraskuuta 2009 Malmströmin komissaariehdokkaaksi uuteen EU-komissioon. Hän toimi EU:n sisäasioista vastaavana komissaarina Barroson komissiossa vuosina 2010–2014.
Aiheesta muualta

Kuvia tai muita tiedostoja aiheesta Cecilia Malmström Wikimedia Commonsissa
Mamlströmin blogi (ruotsiksi)
Malmströmin sivut Euroopan komission verkkosivuilla (englanniksi) (ruotsiksi)
Cecilia Malmström Euroopan parlamentin jäsenet. Euroopan parlamentti.
Cécile Brunschvicg

Cécile Brunschvicg kuvattuna 14. kesäkuuta 1938.
Cécile Brunschvicg, o.s. Kahn, (19. heinäkuuta 1877 Enghien-les-Bains, Seine-et-Oise – 5. lokakuuta 1946 Neuilly-sur-Seine, Seinen departementti, Ranska) oli ranskalainen poliitikko ja feministi.
Elämäkerta > Lapsuus ja nuoruus

Cécile Kahn syntyi ja varttui tasavaltalaisessa ja tunnustuksellisessa juutalaisessa perheessä. Hänen isänsä Arthur Khan oli elsassilainen teollisuusmies ja palkittu Ranskan Kunnialegioonan ritarimerkillä. Cécile Kahnin perheen edustamassa yhteiskuntaluokassa ei ollut tapana lähettää tyttöjä ja naisia opiskelemaan. Kuitenkin hän onnistui salaisesti opiskelemaan perustutkinnon.
Hän tapasi tulevan aviomiehensä Léon Brunschvicgin ollessaan jäsen Ranskan Ihmisoikeusjärjestössä (Ligue des droits de l’homme) ja sittemmin hän oli myös Naisten yleistä ja yhtäläistä äänioikeutta vaativan järjestön varapuheenjohtaja. He solmivat avioliiton vuonna 1900 ja vuosien 1901 ja 1919 välillä heille syntyi neljä lasta.
Elämäkerta > Poliittinen ja yhteiskunnallinen toiminta

Brunschvicg aloitti yhteiskunnallisen ja feministisen toimintansa vuonna 1908 osallistumalla Ranskalaisten naisten kansallisen unionin (Conseil national des femmes françaises, CNFF) toimintaan. Sen jälkeen vuonna 1909 hän osallistui myös naisten yleistä ja yhtäläistä äänioikeutta vaativan järjestön (Union française pour le suffrage des femmes, UFSF) työhön. Samana vuonna hän perusti kanttiinin, jossa työläisnaiset saattoivat nauttia lounasta. Vuonna 1920 hän liittyi Soroptimisti-klubiin.
Brunschvicg osallistui ensimmäisen maailmansodan pakolaisten asuttamiseen, ja hänestä tuli CNFF:n ”työjaoston” puheenjohtaja. Hän avusti voimakkaasti sosiaalisten keskusten perustamisessa ja vuonna 1917 sosiaaliturvan perustamisessa. Hän toimi myös viikkolehti La Françaisen päätoimittajana ja seurasi siten tässä tehtävässä Jane Mismeä. Hän julkaisi useita artikkeleita, jotka olivat eritoten keskustelua antifeministisen militantin Marthe Borélyn kanssa.
Elämäkerta > Poliittinen ura

Brunschvicg liittyi 1924 Radikaalipuolueeseen, joka avasi toimintansa myös naisille.
Brunschvicg nimitettiin opetusministeriön alivaltiosihteeriksi Léon Blumin ensimmäiseen hallitukseen. Yhdessä Suzalle Lacoren ja Irène Joliot-Curien kanssa he olivat ensimmäiset ranskalaiset naiset ministereinä, vaikka naisilla ei ollut edes äänioikeutta Ranskassa ennen vuotta 1944.
Luonnollisena osana yhteiskunnallista toimintaansa Brunschvicg osallistui myös kouluruokailun kehittämiseen ja koulukanttiinien perustamiseen, ja vuonna 1937 hän julkaisi ministeriraportin La Question de l’alimentation au ministère de l’Éducation nationale: les antin scolaires. Tyttöjen koulutus oli hänelle ensiarvoisena huolena. Léon Blumin hallitus kaatui senaatin epäluottamusäänestykseen, eikä Brunschvicgin seuraaja Camille Chautemps jatkanut hänen aloittamaansa edistyksellistä toimintaa.
Kirjallisuutta

Marc-Olivier Baruch, Cécile Brunschvicg, l'engagement républicain , Les cahiers du judaisme, n° 12, 2002,  s. 55–57.
Alice Benhamou-Panetta, Le réveil des femmes en politique: Cécile Brunschvicg et Louise Weiss , Cahier d'histoire du Radicalisme, n° 6, 1999, s. 1–9.
René Boirel, Brunschvicg, sa vie, son œuvre, avec un exposé de sa philosophie, Paris, PUF, 1964
Cécile Formaglio, Féministe d'abord: Cécile Brunschvicg (1877–1946), Rennes, PUR, 2014.
Sandrine Lévêque, Femmes, féministes et journalistes: les rédactrices de La Fronde à l'épreuve de la professionnalisation journalistique, Le Temps des médias n° 12, 2012, s. 41–53.
Muriel Pichon, Cécile Brunschvicg née Kahn, féministe et ministre du Front populaire, Archives Juives 1/, Vol. 45, 2012, s. 131–134.
Cécile Brunschvicg, femme, féministe, juive, face au défi de l'intégration et de la neutralité religieuse, dans Archive du féminisme, n° 9, joulukuu 2005, s. 29–42.
Dirty Diamonds

| Dirty Diamonds Alice Cooper |
| --- | --- | --- |

Studioalbumin tiedot
 Julkaistu:  4. heinäkuuta 2005  2. elokuuta 2005
 Tuottaja(t): Steve Lindsey
 Tyylilaji: hard rock, garage rock
 Kesto: 46.46
 Levy-yhtiö: New West, Spitfire
Alice Cooperin muut julkaisut
| The Eyes of Alice Cooper 2003 | Dirty Diamonds 2005 | Live at Montreux 2006 |
Dirty Diamonds on Alice Cooperin studioalbumi vuodelta 2005. Levy on jälleen samantyylistä rockia kuin se, mitä yhtye teki uransa alkuaikoina. Levyn viimeisessä kappaleessa "Stand" on mukana rap-muusikko Xzibit.
Kappaleet

Woman Of Mass Distraction – 3.59
Perfect – 3.30
You Make Me Wanna – 3.30
Dirty Diamonds – 4.02
The Saga Of Jesse Jane – 4.15
Sunset Babies (All Got Rabies) – 3.28
Pretty Ballerina – 3.01
Run Down The Devil – 3.29
Steal That Car – 3.16
Six Hours – 3.24
Your Own Worst Enemy – 2.15
Zombie Dance – 4.27
Stand (feat. Xzibit) – 4.04
The Sharpest Pain (Bonuskappale Australia/Venäjä versioissa) – 3.59
Kokoonpano

Alice Cooper – laulu, huuliharppu
Ryan Roxie – kitara
Damon Johnson – kitara
Chuck Garric – basso
Tommy Clufetos – rummut
Xzibit – Räppäys kappaleessa "Stand"
Arviot

Allmusic:
Blabbermouth: 6.5/10
Imperiumi: 7/10
Soundi:
Bryan van Waesberghe

| Mitalit> Maa:   Belgia.Miesten karate.Avoimet kisat  | Mitalit> Maa:   Belgia.Miesten karate.Avoimet kisat  | Mitalit> Maa:   Belgia.Miesten karate.Avoimet kisat  | Maa:   Belgia> Miesten karate. |
| --- | --- | --- | --- |
|  Pronssia | Leuven 2010 | alle 84 kg |  |
Bryan van Waesberghe on belgialainen karateka, joka saavutti pronssia Belgian avoimessa turnauksessa vuonna 2010  alle 84-kiloisten sarjassa. Nuorten tasolla van Waesberghe saavutti parhaimmillaan hopeaa alle 84-kiloisten sarjassa Krokoyama Cupissa vuonna 2009. Tuolloin hän hävisi loppuottelun Saksan Mehmet Bolutille.
Dean Macey

| Mitalit> Maa:  Yhdistynyt kuningaskunta.Miesten yleisurheilu.MM-kilpailut  | Mitalit> Maa:  Yhdistynyt kuningaskunta.Miesten yleisurheilu.MM-kilpailut  | Mitalit> Maa:  Yhdistynyt kuningaskunta.Miesten yleisurheilu.MM-kilpailut  | Maa:  Yhdistynyt kuningaskunta> Miesten yleisurheilu. |
| --- | --- | --- | --- |
|  Hopeaa | Sevilla 1999 | kymmenottelu |  |
|  Pronssia | Edmonton 2001 | kymmenottelu |  |
Maa:  Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Melbourne 2006 | kymmenottelu |  |
Dean Macey (s. 12. joulukuuta 1977 Rochford, Englanti) on isobritannialainen uransa jo päättänyt yleisurheilija, joka kilpaili kymmenottelussa. Macey on voittanut kaksi MM-mitalia, hopeisen vuodelta 1999 ja pronssisen vuodelta 2001. Hän on sijoittunut myös kahdesti neljänneksi kesäolympialaisissa. Macey voitti kultaa Englannin väreissä vuoden 2006 Kansainyhteisön kisoissa Melbournessa. Ennätyspisteensä 8603 Macey otteli vuoden 2001 MM-kisoissa, joista tuloksena oli pronssi.
Yleisurheilu-uran loputtua vuonna 2008 loukkaantumisen takia Macey aloitti rattikelkkailun. Hänen tavoitteenaan oli päästä vuoden 2010 talviolympialaisiin Vancouveriin yhdessä entisen pikajuoksijan Jason Gardenerin kanssa, mutta tämä tavoite ei täyttynyt.
Ennätykset lajeittain

100 metrin juoksu - 10.69 (1999)
400 metrin juoksu - 46.21 (2001)
1 500 metrin juoksu - 4.23.45 (2000)
110 metrin aitajuoksu - 14.34 (2001)
korkeushyppy - 215 (2001, 2004)
seiväshyppy - 480 (2000)
pituushyppy - 777 (2000)
kuulantyöntö - 15.83 (2006)
kiekonheitto - 48.34 (2004)
keihäänheitto - 64.03 (1999)
kymmenottelu - 8603 (2001)
Käännös suomeksi
Biju Patnaik

| Biju Patnaik |
| --- | --- |

Odishan 3. pääministeri
 5. maaliskuuta 1990 – 15. maaliskuuta 1995  
Edeltäjä:  Hemananda Biswal
Seuraaja:  Janaki Ballabh Patnaik
 23. kesäkuuta 1961 – 2. lokakuuta 1963  
Edeltäjä:  Harekrushna Mahatab
Seuraaja:  Biren Mitra
Intian teräs-, kaivos- ja hiiliministeri
 maaliskuu 1977 – tammikuu 1980  
Henkilötiedot
Syntynyt: 5. maaliskuuta 1916 Cuttack, Orissa, Brittiläinen Intia
Kuollut: 17. huhtikuuta 1997 (81 vuotta) New Delhi
Ammatti:  lentäjä, poliitikko
Puoliso:  Gyan Patnaik
Lapset:  Prem Patnaik Naveen Patnaik Gita Mehta
Tiedot
Puolue:  Janata Dal (1989–1997)
Muut puolueet:  Janata (1977–1989) Utkal Congress (1969–1977) Intian kongressipuolue (1946–1969)
Kunnianosoitukset:  Bintang Jasa (1995)
 Nimikirjoitus
Biju Patnaik (5. maaliskuuta 1916 – 17. huhtikuuta 1997) oli intialainen lentäjä ja poliitikko, joka toimi Odishan osavaltion pääministerinä kahdesti ja ministerinä 1970-luvun lopulla. Toisessa maailmansodassa Patnaik toimi lentäjänä ja avusti brittien evakuointitoimenpiteitä Burmassa sekä toimitti tarvikkeita kiinalaisille, jotka taistelivat Japania vastaan.
Vuonna 1948 Patnaik sai pääministeri Jawaharlal Nehrulta tehtävän lentää Indonesiaan pelastamaan kaksi Hollannin siirtomaavaltaa vastaan kapinoivaa indonesialaisjohtajaa ja toimittamaan heidät New Delhissä järjestettävään kokoukseen. Pelastettujen joukossa oli muun muassa Indonesian ensimmäinen pääministeri Sutan Sjahrir. Indonesian julistauduttua itsenäiseksi presidentti Sukarno julisti Patnaikin kunniakansalaiseksi ja antoi tämän nimetä tyttärensä.
Vuonna 1995 Indonesian hallitus palkitsi hänet Bintang Jasa -mitalilla.
Yksityiselämä

Patnaik avioitui Gyan Sethin kanssa, jonka kanssa hän sai kaksi poikaa ja tyttären. Toisesta pojasta tuli Odishan pitkäaikainen pääministeri Naveen Patnaik ja tyttärestä kirjailija Gita Mehta.
Jälkimaine

Patnaikin mukaan on nimetty yliopisto, lentokenttä ja useita Odishan osavaltiohallituksen ohjelmia. Vuonna 2016 Naveen Patnaikin osavaltiohallitus päätti, että Odishan koululaisten opetusohjelmaan on sisällytettävä Biju Patnaikin elämäntarina.
Bijun poika Naveen Patnaik nimesi puolueensa Biju Janata Dalin isänsä mukaan. Kyseinen puolue on yrittänyt saada Intian valtion korkea-arvoisinta palkintoa Bharat Ratnaa Bijulle siinä onnistumatta.
Aiheesta muualla

Kuvia tai muita tiedostoja aiheesta Biju Patnaik Wikimedia Commonsissa
Bryan Watson

Bryan Watson (s. 18. huhtikuuta 1969, Durban, Etelä-Afrikka) oli parinsa Carmen Vinceljin kanssa uuden vuosituhannen alun ylivoimaisin kilpatanssipari maailmassa. He voittivat ammattilaisten latinalaistanssien maailmanmestaruuden (liitto: WD/DSC, kesäkuu-06 alkaen WDC) vuosina 1999-2007 yhdeksän kertaa. Pari päätti uransa kesäkuun alussa järjestetyssä British Open kilpailussa Blackpoolissa, jonka he voittivat seitsemännen ja viimeisen kerran. Pari osallistui Blackpoolin kilpailuun yhdeksänä vuonna. Ainoat parit, joka koskaan kykenivät voittamaan heidät, olivat Suomen Jukka Haapalainen ja Sirpa Suutari-Jääskö, sekä Paul Killick ja Karina Smirnoff Englannista.
Bryan on lisäksi voittanut amatöörien maailmanmestaruuden latinalaistansseissa vuonna 1991 italialaisen Claudia Leonin kanssa. Lisäksi hän on saavuttanut useita MM-mitaleja englantilaisen Karen Hardyn kanssa vuosina 1995-1998.
Boorama

| Boorama |
| --- | --- |
 Boorama
Valtio:  Somalia
Alue:  Awdal
Pinta-ala:  
 – Kokonaispinta-ala:  3 130 km²
Väkiluku (2019):  597 842
 – Väestötiheys:  191 as./km²
Infobox OKVirheellinen NIMI-arvo: 
Boorama on kaupunki Awdalin alueella Pohjois-Somaliassa, hyvin lähellä Etiopian rajaa. Kaupunki kuuluu Somalimaahan. Kaupungissa asuu 597 842 asukasta, ja sen pinta-ala on hiukan yli 3 000 neliökilometriä. Kaupungin väkiluku on nopeassa 8,4 % kasvussa. Noin kaksi kolmannesta väestöstä asuu kaupungissa.
Booramassa sijaitsee Booraman lentoasema.
Dragan Gajić

| Dragan Gajić |
| --- | --- |
 Dragan Gajić vuonna 2012
Henkilötiedot
Koko nimi:  Dragan Gajić
Syntynyt: 21. heinäkuuta 1984 (ikä 40) Celje, Jugoslavia
Kansalaisuus:   Slovenia
Käsipalloilija
Pituus:  188 cm
Paino:  85 kg
Pelipaikka:  oikea laita
Seurajoukkueet
2004–2011 2011–:  RK Celje Montpellier HB
Maajoukkueet
:  Slovenia
Dragan Gajić (s. 21. heinäkuuta 1984 Celje) on slovenialainen käsipalloilija, joka edustaa Ranskan LNH Division 1:ssä pelaavaa Montpellier HB:ta ja Slovenian käsipallomaajoukkuetta. Pelipaikaltaan 188 senttimetriä pitkä ja 85 kilogrammaa painava Gajić on oikea laitapelaaja.
Gajić edusti kotimaansa pääsarjan RK Celjeä vuodet 2004–2011. Hän voitti seuran kanssa sarjan mestaruuden viisi kertaa. Kaudeksi 2011–2012 Gajić siirtyi Ranskan pääsarjan Montpellier HB:hen. Hän voitti seuran paidassa mestaruuden heti avauskaudellaan tehden 23 pelissä 144 maalia.
Slovenian käsipallomaajoukkueen kanssa Gajić on osallistunut kaksiin EM-kilpailuihin ja yksiin MM-kilpailuihin. Vuoden 2014 EM-kilpailuissa ja vuoden 2015 MM-kilpailuissa Gajić voitti maalipörssin ja vuoden 2015 MM-kilpailuissa hänet valittiin myös tähdistöjoukkueeseen.
Bryan Stevenson

| Bryan Stevenson |
| --- | --- |
 Stevenson vuonna 2019
Henkilötiedot
Syntynyt: 14. marraskuuta 1959 (ikä 64) Milton, Delaware, Yhdysvallat
Kansalaisuus:  Yhdysvallat
Ammatti:  Lakimies, professori, kirjailija, aktivisti
Muut tiedot
Koulutus: Yleisen politiikan maisterin tutkinto, oikeustieteen tutkinto
Järjestö:  New Yorkin yliopisto, Equal Justice Initiative
Aiheesta muualla
Kotisivu
Bryan Stevenson (s. 14. marraskuuta 1959, Milton, Delaware, Yhdysvallat) on yhdysvaltalainen New Yorkin yliopiston professori, lakimies, kirjailija ja aktivisti, joka pyrkii ajamaan muun muuassa köyhien, mielisairaiden ja nuorten oikeuksia.
Stevenson valmistui vuonna 1985 Harvardin yliopistosta yleisen politiikan maisterin tutkinnolla ja oikeustieteen tutkinnolla. Hän on asunut samasta vuodesta Montgomeryssä, Alabamassa.
Cent

Yhdysvaltalainen yhden centin kolikko, joka tunnetaan maassa nimeltä penny.
Cent on useissa eri maissa käytetty valuutta. Sen symboli on usein ¢. Etymologisesti sana cent tulee latinankielisestä sanasta ”centum”, joka tarkoittaa sataa. Cent myös viittaa kolikkoon, jonka arvo on yksi cent.
Yhdysvalloissa ja Kanadassa 1¢ kolikko on yleisesti tunnettu lempinimeltään penny.
Don’t Starve

| Don’t Starve |
| --- | --- |

Kehittäjä:  Klei Entertainment
Julkaisija:  Klei Entertainment
Jakelija:  Steam, GOG.com, Humble Store, Google Play, App Store ja PlayStation Store
Pelisarja:  Don't Starve
Julkaistu:  23. huhtikuuta 2013 PlayStation 4 7. tammikuuta 2014
Lajityyppi:  toimintaseikkailupeli, selviytymispeli
Pelimuoto:  yksinpeli, moninpeli
Ikäluokitus:  ESRB: 10 vuotta tai vanhempi  PEGI 7  USK 12 
Alusta:  Microsoft Windows, Linux, OS X, PlayStation 4, Wii U, iOS, Android, Xbox One, Nintendo Switch
Jakelumuoto:  Digitaalinen jakelu, digitaalinen lataus ja Blu-ray-levy
Lisää peliartikkeleitaVideopelien teemasivulla
Infobox OK : 
Don’t Starve on indie-yhtiö Klei Entertainmentin kehittämä selviytymispeli. Peli julkaistiin 23. huhtikuuta 2013 Steamiin Microsoft Windowsille,OS X:lle ja Linuxille. Don't Starve julkaistiin vuotta myöhemmin myös PlayStation 4:lle ja vuonna 2015 Xbox One:lle. Don't starven mobiiliversiot julkaistiin vuosina 2015 ja 2016. Nintendo Switchille peli tuli vuonna 2018.
Ladattava lisäsisältö Reign of Giants julkaistiin 30. huhtikuuta 2014. Lisäksi on julkaistu mm. itsenäinen moninpeliversio "Don't Starve Together".
Tarina

Peli aloitetaan Wilson-nimisellä tiedemiehellä, jonka demoni, Maxwell, lähettää keskelle tuntematonta, vaarallista ja täynnä outoja asioita täynnä olevaa satunnaisesti regenoitua maailmaa. Peliin ei kuulu minkäänlaista ohjeistusta, vaan pelaajan on itse selvitettävä miten pysyä hengissä keräämällä tarvikkeita ja resursseja pelin crafting- mekaniikan avulla. Pelissä tulee selviytyä mahdollisimman pitkään, huolehtien pelihahmon terveys-, nälkä- ja mielenterveystasosta taistellessa surrealistisia vihollisia ja oliota vastaan. Peli ei ole tarinakeskeinen, mutta pelin vaihtoehtoinen seikkailumoodi asettaa pelihahmon selviytymishaasteeseen Maxwellia vastaan.
Vastaanotto

Don’t Starve on Klei Entertainmentin ensimmäinen kokeilu selviytymis-genreen, ja on todennäköisesti Klein tunnetuin peli. Peliä on verrattu Minecraftiin ja Terrariaan tavaroiden valmistusmekaniikan takia, mutta eroaa hyvin paljon tyylinsä takia. Peli sai heti ilmestyessään positiivista palautetta kriitikoilta ja pelaajilta omaperäisestä tyylistään, musiikistaan ja monimuotoisuudestaan, vaikkakin korkea vaikeustaso ja peruuttamaton kuolema otettiinkin vähemmän lämpimästi vastaan. Vuoden kuluttua julkaisusta, Don’t Starvea oli myyty yli miljoona kappaletta.
Centaur (kirjaintyyppi)

Centaur
Centaur on Bruce Rogersin suunnittelema antiikva-kirjaintyyppi, jonka hän suunnitteli alun perin Metropolitan Museumin opasteita varten vuonna 1914. Centaurin esikuvana olivat roomalaisen meisselikirjoituksen kapiteelikirjaimet. Rogers piirsi aluksi vain suuraakkoset, mutta täydensi niitä myöhemmin pienaakkosilla, jotka peustuivat Nicolas Jensonin antiikvakirjaimille. Frederic Warde piirsi kirjaintyyppiin sopivan kursiivin vuonna 1925, jota kutsuttiin aluksi nimellä Arrighi. Näin Centaurista tuli kokonainen kirjaintyyppi, jonka Monotype julkaisi vuonna 1929.
Breathless (Camelin albumi)

| Breathless Camel |
| --- | --- | --- |

Studioalbumin tiedot
 Äänitetty : 1978
 Julkaistu: 22. syyskuuta 1978
 Formaatti: LP, MC, 8-raita, CD
 Tuottaja(t): Camel, Mick Glossop
 Tyylilaji: progressiivinen rock, poprock, progressiivinen pop
 Kesto: 44.56
 Levy-yhtiö:  Decca Records    Arista Records
Listasijoitukset
  26. (syyskuu 1978)    40. (1978)    134. (1979)
Camelin muut julkaisut
| A Live Record 1978 | Breathless 1978 | I Can See Your House from Here 1979 |
Breathless on britannialaisen, progressiivista rockia esittävän Camel-yhtyeen kuudes studioalbumi vuodelta 1978. Albumi on Camelin viimeinen, jolla soittaa alkuperäinen kosketinsoittaja Peter Bardens, joka erosi yhtyeestä ennen albumin kiertueen alkua.
Albumin materiaali on hieman kaupallisempaa kuin yhtyeeltä oltiin totuttu, sillä yhtye pyrki saamaan itselleen enemmän radiosoittoa. Esimerkiksi kappale ”Summer Lightning” sisältää vaikutteita tuolloin suositusta diskomusiikista. Perinteisemmän kuuloisia Camel-kappaleita ovat ”The Sleeper” ja ”Echoes”.
Musiikki

Breathless eroaa musiikillisesti Camelin edellisistä albumeista, sillä se yhdistelee progressivista rockia, poppia ja jazzia. Tyyliin vaikutti uusi tuottaja Mick Glossop. Breathless oli monille Camelin faneille shokki ja jakoi heidän mielipiteensä voimakkaasti.
Avauskappale ”Breathless” on iloinen kappale, joka tyylillisesti muistuttaa basisti Richard Sinclairin aiempaa Caravan-yhtyettä. Sitä seuraava pitkä ”Echoes” on lähempänä Camelin perinteistä musiikkityyliä.
Kappaleet

A-puoli
Breathless – 4.17 (säv. Andrew Latimer/Peter Bardens/Andy Ward)
Echoes – 7.17 (säv. Latimer/Bardens/Ward)
Wing and a Prayer – 4.41 (säv. Latimer/Bardens)
Down on the Farm – 4.19 (säv. Richard Sinclair)
Starlight Ride – 3.19 (säv. Latimer/Bardens)
B-puoli
Summer Lightning – 6.00 (säv. Latimer/Bardens)
You Make Me Smile – 4.14 (säv. Latimer/Bardens)
The Sleeper – 7.02 (säv. Latimer/Bardens/Ward/Mel Collins)
Rainbow’s End – 2.59 (säv. Latimer/Bardens)
Kokoonpano

Andrew Latimer – kitara, laulu
Peter Bardens – kosketinsoittimet
Andy Ward – rummut, lyömäsoittimet
Richard Sinclair – bassokitara, laulu
Mel Collins – huilu, saksofonit
Arvostelut

Allmusic () linkki
EULA

End User License Agreement eli EULA (suom. Loppukäyttäjän lisenssisopimus) on sopimus
tietokoneohjelmiston oikeuksien haltijan ja ohjelmiston ostajan välillä. Ostaja saa ohjelmiston käyttöoikeuden sitoutuessaan sopimuksen ehtoihin.
EULA on yksi eniten arvostelluista ohjelmistojen lisensointimalleista, sillä lukeakseen lisenssin ehdot käyttäjän täytyy joissakin tapauksissa automaattisesti hyväksyä ne ensin avaamalla tuotteen pakkaus. Suomalaisessa oikeuskäytännössä tämän kaltaista niin kutsuttua shrink-wrap -sopimusta ei pidetä kuluttajaa sitovana.
Aiheesta muualla

Criticism of EULAs from the Electronic Frontier Foundation
Javacool Software EULAlyzer
EULAscan - Community review of EULAs (Arkistoitu – Internet Archive)
EULA Library (on GripeWiki) (Arkistoitu – Internet Archive)